Revízie, ktoré sa vykonali od oznámenia na účely EDP v apríli 2018 do oznámenia v októbri 2018, súviseli najmä s aktualizáciou zdrojových údajov, predovšetkým s pracovnými bilanciami a daňovými údajmi, a s metodickými zmenami, napríklad zmenami zaradenia jednotiek a transakcií.

Členské štáty majú povinnosť zasielať Eurostatu skutočné a plánované údaje na účely postupu pri nadmernom deficite dvakrát ročne, do 1. apríla a do 1. októbra . Vykazovanie na účely postupu pri nadmernom deficite v roku 2018 sa týkalo obdobia 2014 až 2018. Údaje za rok 2018 sú údaje plánované vnútroštátnymi orgánmi, zatiaľ čo údaje za roky 2014 až 2017 sú skutočné údaje . V súlade s článkom 8 ods. 1 nariadenia (ES) č. 479/2009 Eurostat posudzuje skutočné údaje, ale neposudzuje plánované údaje.

Táto správa vychádza z hlavných zistení a výsledkov údajov, ktoré členské štáty vykázali na účely EDP v roku 2018. Zameriava sa najnovšie správy predložené v októbri 2018, pričom ich, ak je to vhodné, porovnáva s údajmi zaslanými v apríli 2018 a v roku 2017.

2.2.5.Konzistentnosť so základnými účtami verejnej správy

Hoci úplnosť tabuliek EDP by mohla byť ešte lepšia, očakáva sa, že existujúce problémy budú mať len malý vplyv na kvalitu údajov.

Stav obchodných úverov a preddavkov verejnej správy by sa mal vykazovať v notifikačnej tabuľke EDP 4. Úplné pokrytie všetkých subsektorov verejnej správy ani v rámci subsektorov sa však ešte vo všetkých členských štátoch nedosiahlo. Niektoré členské štáty označili údaje za predbežné alebo odhadované. Údaje za Belgicko, Bulharsko, Nemecko, Írsko, Francúzsko, Taliansko, Cyprus, Luxembursko, Maltu, Holandsko, Poľsko a Spojené kráľovstvo budú možno v prípade budúcich oznámení revidované.

c) tabuľky v súvislosti s oznamovaním postupu pri nadmernom schodku;

Vypĺňanie tabuliek na zasielanie údajov je zákonnou povinnosťou a je nevyhnutné na to, aby Eurostat mohol riadne posúdiť kvalitu údajov. V článku 8 ods. 2 nariadenia (ES) č. 479/2009 sa požaduje, aby členské štáty Eurostatu poskytovali príslušné štatistické informácie, ktoré konkrétne znamenajú:

Za vykazované obdobie z jesene 2018 bolo všetkým členským štátom zaslané prvé kolo žiadostí o vysvetlenie do 5. októbra a druhé do 12. októbra. Tretie kolo bolo zaslané 16 členským štátom a štvrté jednému. Eurostat požiadal niektoré členské štáty, aby poskytli revidované notifikačné tabuľky EDP, revidované tabuľky základných účtov verejnej správy (t. j. ročné účty výdavkov a príjmov a štvrťročné finančné a nefinančné účty) a revidovaný „dotazník k notifikačným tabuľkám EDP“. Vo väčšine prípadov zmeny údajov spočívali v opravách technických chýb a vnútorných nezrovnalostí a úpravách. Niekoľko zmien súviselo s aktualizáciou zdrojových údajov zahŕňajúcich skutočné a plánované údaje.

Eurostat sa počas trojtýždňového notifikačného obdobia od jarného/jesenného termínu na zasielanie údajov do zverejnenia údajov obrátil na všetky národné štatistické orgány so žiadosťou o ďalšie informácie a objasnenie v súvislosti s uplatňovaním účtovných pravidiel na konkrétne transakcie. V rámci toho došlo k intenzívnej korešpondencii.

Členské štáty vykazujú údaje o bilaterálnych medzištátnych pôžičkách, ktoré sa zvyčajne poskytujú v rámci programov finančnej pomoci. Tieto údaje a ďalšie informácie o Európskom nástroji finančnej stability sú zapracované aj do tlačovej správy o EDP. Údaje za obdobie 2014 až 2017 sa vzťahovali najmä na pôžičky poskytnuté Grécku, Írsku a Portugalsku.

Spolu so svojou tlačovou správou o EDP Eurostat uverejnil podkladový dokument o zásahoch verejnej správy v prospech finančných inštitúcií, v ktorom poskytol viac informácií o obsahu doplňujúcej tabuľky a zisteniach týkajúcich sa údajov.

Eurostat zverejnil údaje o deficite verejných financií a verejnom dlhu na svojom webovom sídle 23. apríla a 22. októbra spolu so všetkými definitívnymi notifikačnými tabuľkami , ktoré zaslali členské štáty, a dokumentmi o:

Podľa článku 14 ods. 1 nariadenia (ES) č. 479/2009 „Komisia (Eurostat) poskytuje údaje o skutočnom schodku a dlhu sektora verejnej správy na uplatňovanie Protokolu o postupe pri nadmernom schodku do troch týždňov od oznámenia termínov […]. Uvedené údaje sa poskytujú prostredníctvom uverejnenia.“

Údaje na účely EDP boli vo všeobecnosti konzistentné s účtami verejnej správy vykazovanými podľa ESA 2010, hoci existujú určité pochybnosti v súvislosti so súvahami týkajúcimi sa finančných aktív a pasív (stavov) a štvrťročných finančných účtov verejnej správy (tabuľka 27 ESA). V niektorých členských štátoch je stále potrebné vyvinúť ďalšie úsilie na zlepšenie súladu notifikačných tabuliek EDP 3 s tabuľkou 27 ESA.

Termíny na zasielanie údajov 1. apríl a 1. október stanovené v nariadení (ES) č. 479/2009 boli zavedené s cieľom zabezpečiť súlad so základnými ročnými a štvrťročnými účtami verejnej správy, ktoré sa zasielajú Eurostatu v podobe rôznych tabuliek podľa metodiky ESA. Konkrétne sa vyžaduje, aby celkové údaje o výdavkoch a príjmoch verejnej správy boli konzistentné so zaslaným údajom o prebytku/deficite EDP.

2.2.5.Konzistentnosť so základnými účtami verejnej správy

Eurostat uverejnil aj tlačovú správu o štvrťročnom maastrichtskom dlhu s časovým odstupom približne t + 115 dní a tlačovú správu o štvrťročnom deficite verejných financií.

Podľa nariadenia (ES) č. 479/2009 musia členské štáty zverejniť svoje skutočné údaje o deficite a dlhu. Všetky členské štáty zverejňujú údaje o deficite a dlhu na celoštátnej úrovni. Väčšina z nich informovala Eurostat, že zverejňujú všetky svoje notifikačné tabuľky EDP. Päť členských štátov (Bulharsko, Taliansko, Luxembursko, Poľsko a Slovensko) uverejnilo len niektoré z notifikačných tabuliek EDP. Francúzsko uverejnilo údaje o deficite a dlhu na celoštátnej úrovni vo formáte, ktorý je odlišný od notifikačných tabuliek EDP.

2.3.2.Výhrady ku kvalite údajov

Apríl 2018

Eurostat zopakoval svoju výhradu ku kvalite údajov, ktoré vykázali Maďarsko a Francúzsko. Zopakoval výhradu ku kvalite údajov, ktoré vykázalo Maďarsko, v súvislosti so sektorovou klasifikáciou nadácií vytvorených maďarskou národnou bankou, zatiaľ čo výhradu týkajúcu sa sektorovej klasifikácie Eximbanky stiahol. Výhrada ku kvalite údajov oznámených Francúzskom bola v porovnaní so správou z októbra 2017 zmenená, pokiaľ ide o sektorovú klasifikáciu Agence Française de Développement a zaobchádzanie s kapitálovou injekciou do AREVA.

Eurostat stiahol svoje výhrady ku kvalite údajov, ktoré vykázalo Belgicko, pokiaľ ide o sektorovú klasifikáciu nemocníc, kým nebudú k dispozícii výsledky prebiehajúcich konzultácií o tejto otázke na úrovni EÚ.

Október 2018

Eurostat zopakoval výhradu ku kvalite údajov, ktoré vykázalo Maďarsko, v súvislosti so sektorovou klasifikáciou nadácií vytvorených maďarskou národnou bankou.

Eurostat stiahol svoje výhrady ku kvalite údajov, ktoré vykázalo Francúzsko, pokiaľ ide o sektorovú klasifikáciu Agence Française de Développement a zaobchádzanie s kapitálovou injekciou do AREVA.

2.3.3.Zmeny vykázaných údajov

Eurostat nevykonal v údajoch, ktoré členské štáty vykázali v notifikačných tabuľkách EDP v apríli alebo októbri 2018, žiadne zmeny.

2.3.4.Uverejňovanie metaúdajov (popisy zdrojov a metód)

V nariadení (ES) č. 479/2009 sa stanovuje, že popisy zdrojov a metód použitých na účely EDP sú súčasťou štatistických informácií, ktoré musia členské štáty poskytovať. V nariadení sa vyžaduje aj to, aby sa popisy zdrojov a metód uverejňovali na celoštátnej úrovni.

V roku 2014 bol skvalitnený formát popisov na účely EDP (došlo k zmenám štruktúry a úrovne podrobnosti) a bola dosiahnutá dohoda s členskými štátmi o novom vzore popisu v prípade ESA 2010. Ku koncu roka 2018 Eurostat uverejnil revidované popisy za 24 členských štátov. Zvyšné štyri členské štáty (Francúzsko, Írsko, Luxembursko a Holandsko) predložili návrh popisu na účely EDP v novom formáte a očakáva sa ďalší pokrok.

3.Závery

Eurostat oceňuje pokračovanie celkového zlepšovania konzistentnosti a úplnosti vykazovaných fiškálnych údajov. Kvalitu fiškálnych údajov však treba ďalej zlepšovať. V roku 2018 sa Eurostat snažil skvalitniť údaje fiškálnych údajov tak, že pri posudzovaní oznámení na účely EDP organizoval bilaterálne objasnenia a zintenzívnil kontakty a konzultácie s členskými štátmi. Vďaka uverejneniu všetkých poradenských listov o metodike sa zlepšila výmena poznatkov a transparentnosť. K zlepšeniam prispelo aj komplexné úsilie v oblasti komunikácie medzi používateľmi a tvorcami štatistiky v súvislosti so zmenami metodiky.

V prípade niekoľkých členských štátov ešte stále existujú problémy s konzistentnosťou štvrťročných finančných účtov, najmä v prípade Grécka.

Eurostat zopakoval svoje výhrady ku kvalite údajov v oznámeniach na účely EDP vykázaných Francúzskom (apríl) a Maďarskom (apríl a október). Výhrady týkajúce sa Belgicka (apríl) a Francúzska (október) naopak stiahol.

Eurostat celkovo dospel k záveru, že kvalita vykazovaných fiškálnych údajov sa v roku 2018 opäť zlepšila. Členské štáty vo všeobecnosti poskytli kvalitnejšie údaje a úplnejšie informácie, a to v notifikačných tabuľkách EDP, ako aj v iných príslušných štatistických výkazoch.